Augustus | 2018 | © My Klaskamer - idees en gedagtes uit 'n juffrou se pen
Juffer	afrikaans	bome, boomplantdag, boomplantweek	Lewer kommentaar
1 September is Boomplantdag en Boomplantweek duur van 1 tot 7 September , maar bome en bosbou word reg deur September gevier. Vanjaar se boom is die Geelhoutboom en natuurlik is dit ook ons nasionale boom.
Hoeveel Geelhoutbome is daar in julle buurt? Gaan stap gerus en tel die bome. Hoe lyk die blare en die stam?
Neem 'n vetkryt en papier saam om die tekstuur van die bas af te vryf (trek die kryt plat oor die bladsy). Gebruik verskillende kleure en hou die bladsye as 'n agtergrond vir ander kunswerk of knip 'n boom daarop uit. Sny dan blare uit verskillende skakerings groen bladsye en maak jou eie boom.
Het die skool 'n Geelhoutboom? Samel fondse daarvoor in en plant een op 'n spesiale plek in die tuin. Onthou ook om al die bome op die skoolgrond ekstra kos en water te gee.
Juffer	afrikaans	bye, heuningby, insek	Lewer kommentaar
Heuningbydag word op die derde Saterdag in Augustus gevier (18de).
Gebruik vandeesweek bytjie flitskaarte en versier 'n kennisgewingsbord ter bewusmaking van hierdie belangrike bestuiwers so op die vooraand van Lentedag. Samel blomsade in en ontkiem dit op die vensterbank, sodat julle die skooltuin kan versier.
Juffer	afrikaans	taaldag	Lewer kommentaar
Op 14 Augustus vier ons die ontstaan van Afrikaans (in 1875). Lees 'n boek, skenk 'n boek of koop 'n Afrikaanse boek vir later.
Juffer	afrikaans	linkerhand, links, linkshandig, linkshandigheid	Lewer kommentaar
13 Augustus vier ons Linkshandigheidsdag. Hoeveel kinders in die klas is linkshandig? Watter aanpassings maak julle? Dink byvoorbeeld aan die volgende:
'n Skêr vir linkshandiges
Plasing in die klas: Verseker dat outjie nie elmboë met 'n regshandige outjie hoef te stamp nie.
Demonstreer skriflesse van aangesig-tot-aangesig, sodat jy onderstebo skryf – eerder as om langs die outjie te sit.
Juffer	afrikaans	3 Kommentaar
Juffer	afrikaans	besoedeling, rommel	Lewer kommentaar
Besoedeling is 'n nare deel van ons samelewing wat ons algar moet beveg. Luister gerus na die storie en liedjies en dink aan idees om jou omgewing op te pas.